**บทที่ 1**

**บทนำ**

**1.1 หลักการและเหตุผล (Rational)**

ปัจจุบันองค์กรทั้งภาครัฐ และเอกชนในการบริหารจัดการงานต่าง ๆ ขององค์กร จำเป็นต้องใช้พัสดุซึ่งเป็นเครื่องมือให้การทำงานต่าง ๆ เป็นไปอย่างมีประสิทธิภาพและบรรลุผล การเบิกจ่ายพัสดุจึงจำเป็นต้องให้เกิดความสะดวกรวดเร็วและทันต่อการใช้งาน จึงส่งผลให้องค์กรเกิดความสนใจที่จะนำเทคโนโลยีสารสนเทศเข้ามาใช้งาน เพื่อช่วยอำนวยความสะดวกในการทำงาน ซึ่งขั้นตอนประกอบไปด้วยการรับเข้าพัสดุ การเบิกพัสดุ การจ่ายพัสดุ และการรายงานพัสดุคงเหลือประจำปี เป็นต้น

แต่จากกระบวนการเบิกจ่ายพัสดุขององค์กร ตั้งแต่การรับเข้าพัสดุ การเบิกพัสดุ การจ่ายพัสดุ และการรายงานพัสดุคงเหลือประจำปี พบว่ายังอยู่ในรูปของเอกสารและมีการจัดเก็บเป็นแฟ้มข้อมูลในโปรแกรมสำเร็จรูปไมโครซอฟต์เอ็กเซล (Microsoft Excel) และไมโครซอฟต์เวิร์ด (Microsoft Word) ซึ่งยังไม่มีการทำระบบฐานข้อมูลของพัสดุที่เหมาะสม จึงทำให้ยากต่อการจัดเก็บค่อนข้างมาก และการสืบค้นข้อมูลย้อนหลังก็ต้องใช้เวลาในการรื้อค้นเอกสาร รวมถึงการจัดทำรายงานเสนอต่อผู้บริหาร

จากปัญหาดังกล่าว ทำให้ผู้จัดทำเห็นถึงความสำคัญในการแก้ปัญหา จึงเสนอพัฒนาระบบการเบิกจ่ายพัสดุในรูปแบบของ Application และระบบจัดการฐานข้อมูล MySQL โดยมุ่งหวังว่า ระบบนี้จะช่วยสนับสนุนการรับเข้าพัสดุ การเบิกจ่ายพัสดุ และการจัดทำรายงาน ให้เป็นไปอย่างมีประสิทธิภาพ นอกจากนี้ เจ้าหน้าที่สามารถติดตามสถานะการเบิกจ่ายพัสดุของตนเองได้ ผู้บริหารสามารถดูรายงานสรุปต่าง ๆ ได้อย่างสะดวกและรวดเร็วขึ้น รองรับการทำงานแบบทันสถานการณ์

**1.2 วัตถุประสงค์ (Objectives)**

1. เพื่อการวิเคราะห์และออกแบบระบบฐานข้อมูลระบบการเบิกจ่ายพัสดุสำนักงาน

**1.3 ประโยชน์ที่คาดว่าจะได้รับ**

1. ลดข้อผิดพลาดจากกระบวนดำเนินงานของส่วนงานพัสดุลดปัญหาการสูญหายของข้อมูล และปัญหาการระบุข้อมูลซ้ำซ้อน

2. บุคลากรภายในองค์กร เกิดความสะดวกในการทำงานรวมถึงการลดระยะเวลาในการทำงานลง และสามารถติดสถานะการเบิกจ่ายพัสดุของตนเองได้

3. สามารถสืบค้นข้อมูลเบิกจ่าย พร้อมทั้งสรุปรายงานพัสดุทั้งหมดหรือปริมาณการใช้พัสดุทั้งหมดแต่ประเภทได้อย่างถูกต้องครบถ้วน และเป็นข้อมูลที่น่าเชื่อถือได้